พระราชบัญญัติคุ้มครองการดำเนินงานของศูนย์ฝึกอบรมการไปรษณีย์แห่งเอเชียและแปซิฟิก พ.ศ. 2533 (ยกเลิก)พระราชบัญญัติ คุ้มครองการดำเนินงานของศูนย์ฝึกอบรมการไปรษณีย์ แห่งเอเชียและแปซิฟิก พ.ศ. ๒๕๓๓ (ยกเลิก)ภูมิพลอดุลยเดช ป.ร. ให้ไว้ ณ วันที่ ๒๙ สิงหาคม พ.ศ. ๒๕๓๓ เป็นปีที่ ๔๕ ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯ ให้ประกาศว่า โดยที่เป็นการสมควรมีกฎหมายว่าด้วยการคุ้มครองการดำเนินงานของศูนย์ฝึกอบรมการไปรษณีย์แห่งเอเชียและแปซิฟิก จึงทรงพระกรุณาโปรดเกล้าฯ ให้ตราพระราชบัญญัติขึ้นไว้โดยคำแนะนำและยินยอมของรัฐสภา ดังต่อไปนี้มาตรา 1 มาตรา ๑ พระราชบัญญัตินี้เรียกว่า "พระราชบัญญัติคุ้มครองการดำเนินงานของศูนย์ฝึกอบรมการไปรษณีย์แห่งเอเชียและแปซิฟิก พ.ศ. ๒๕๓๓"มาตรา 2 มาตรา ๒ พระราชบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา 3 มาตรา ๓ ในพระราชบัญญัตินี้ "ศูนย์" หมายความว่า ศูนย์ฝึกอบรมการไปรษณีย์แห่งเอเชียและแปซิฟิก ซึ่งประเทศสมาชิกสหภาพไปรษณีย์แห่งเอเชียและแปซิฟิกได้ร่วมกันจัดตั้งขึ้นในประเทศไทยตามอนุสัญญาไปรษณีย์แห่งเอเชียและแปซิฟิก "เจ้าหน้าที่ของศูนย์" หมายความว่า ผู้อำนวยการศูนย์และผู้ดำรงตำแหน่งอื่นมาตรา 3 ซึ่งกระทรวงการต่างประเทศให้ความเห็นชอบว่าเป็นเจ้าหน้าที่ของศูนย์มาตรา 4 มาตรา ๔ ให้ศูนย์เป็นนิติบุคคลและให้ถือว่ามีภูมิลำเนาในประเทศไทยมาตรา 5 มาตรา ๕ ให้ศูนย์ได้รับยกเว้นการปฏิบัติตามกฎหมายว่าด้วยโรงเรียนเอกชนมาตรา 6 มาตรา ๖ ให้ศูนย์ได้รับยกเว้น (๑) อากรแสตมป์ซึ่งเรียกเก็บตามประมวลรัษฎากร สำหรับเงินที่ศูนย์ได้รับจากการบริจาคและค่าธรรมเนียมการศึกษา (๒) อากรตามกฎหมายว่าด้วยพิกัดอัตราศุลกากร และภาษีการค้าตามประมวลรัษฎากร สำหรับวัสดุและอุปกรณ์ที่ศูนย์นำเข้ามาในราชอาณาจักรเพื่อการฝึกอบรมและวิจัยมาตรา 6 อันเป็นการดำเนินงานตามปกติวิสัยตามวัตถุประสงค์ของศูนย์ ทั้งนี้ เฉพาะวัสดุและอุปกรณ์ที่กระทรวงการต่างประเทศได้ให้ความเห็นชอบในการนำเข้ามาในราชอาณาจักร (๓) ภาษีโรงเรือนและที่ดินตามกฎหมายว่าด้วยภาษีโรงเรือนและที่ดิน และภาษีบำรุงท้องที่ตามกฎหมายว่าด้วยภาษีบำรุงท้องที่มาตรา 6 สำหรับทรัพย์สินที่ใช้เกี่ยวกับการฝึกอบรมและวิจัย หรือที่ใช้เป็นหอพักหรือบ้านพักของผู้รับการฝึกอบรมหรือเจ้าหน้าที่ของศูนย์ซึ่งอยู่ในบริเวณที่ตั้งของศูนย์ ทั้งนี้ เฉพาะทรัพย์สินที่เป็นของศูนย์และกระทรวงการต่างประเทศให้ความเห็นชอบให้ได้รับยกเว้นไม่ต้องเสียภาษี (๔)มาตรา 6 ภาษีเงินได้นิติบุคคลสำหรับรายได้จากการดำเนินงานตามวัตถุประสงค์ของศูนย์มาตรา 7 มาตรา ๗ ให้เจ้าหน้าที่ของศูนย์ซึ่งไม่มีสัญชาติไทยหรือไม่มีถิ่นที่อยู่เป็นการถาวรในประเทศไทยได้รับยกเว้น (๑) ภาษีเงินได้บุคคลธรรมดาสำหรับเงินเดือนและเงินตอบแทนที่ได้รับจากศูนย์ (๒) อากรตามกฎหมายว่าด้วยพิกัดอัตราศุลกากร และภาษีการค้าตามประมวลรัษฎากร สำหรับเครื่องเรือนและของใช้ส่วนตัวมาตรา 7 ซึ่งนำเข้ามาภายในหกเดือนนับจากวันที่เข้ามารับหน้าที่ครั้งแรกในประเทศไทยเว้นแต่ยานยนตร์ไม่ให้ได้รับการยกเว้นอากร ทั้งนี้ เมื่อได้รับความเห็นชอบจากกระทรวงการต่างประเทศแล้วมาตรา 8 มาตรา ๘ ภายใต้บังคับกฎหมายว่าด้วยคนเข้าเมือง เพียงเท่าที่พระราชบัญญัตินี้มิได้ระบุไว้เป็นอย่างอื่นมาตรา 8 คนต่างด้าวซึ่งเข้ามาในราชอาณาจักรเพื่อปฏิบัติหน้าที่ของศูนย์หรือเพื่อเข้ารับการอบรมให้ได้รับยกเว้นจากข้อจำกัดตามกฎหมายว่าด้วยคนเข้าเมืองเกี่ยวกับจำนวนคนเข้าเมืองและระยะเวลาที่จะได้รับอนุญาตให้อยู่ในราชอาณาจักรตามความจำเป็นในการปฏิบัติหน้าที่ของศูนย์หรือในการฝึกอบรมตลอดเวลาที่อยู่ในตำแหน่งหรือฐานะดังมาตรา 8 ต่อไปนี้ (๑) กรรมการในคณะกรรมการบริหารของศูนย์ (๒) เจ้าหน้าที่ของศูนย์ (๓) ผู้ฝึกอบรม (๔) ผู้รับการฝึกอบรม คู่สมรสและบุตรซึ่งอยู่ในความอุปการะและเป็นส่วนแห่งครัวเรือนของบุคคลใน (๑) (๒) และ (๓) ให้ได้รับยกเว้นเช่นเดียวกันกับบุคคลนั้นๆ ทั้งนี้ เฉพาะที่กระทรวงการต่างประเทศให้ความเห็นชอบในการยกเว้นมาตรา 9 มาตรา ๙ ให้รัฐมนตรีว่าการกระทรวงการต่างประเทศรักษาการตามพระราชบัญญัตินี้ผู้รับสนองพระบรมราชโองการ พลเอก ชาติชาย ชุณหะวัณ นายกรัฐมนตรีหมายเหตุ :- เหตุผลในการประกาศใช้พระราชบัญญัติฉบับนี้ คือ โดยที่ประเทศไทยได้ลงนามในความตกลงระหว่างรัฐบาลแห่งราชอาณาจักรไทยกับสหภาพไปรษณีย์แห่งเอเชียและแปซิฟิกว่าด้วยสิทธิพิเศษของศูนย์ฝึกอบรมการไปรษณีย์แห่งเอเชียและแปซิฟิกซึ่งตามความตกลงดังกล่าวได้กำหนดให้ศูนย์ฝึกอบรมการไปรษณีย์แห่งเอเชียและแปซิฟิกเป็นนิติบุคคลและมีสำนักงานตั้งอยู่ในประเทศไทย และรัฐบาลไทยตกลงที่จะให้สิทธิพิเศษบางประการเพื่อคุ้มครองการดำเนินงานของศูนย์ จึงจำเป็นต้องตราพระราชบัญญัตินี้